བགྲེས་དཀར་ནི།བོད་ཀྱི་བཀྲ་ཤིས་ལོ་གསར་སོགས་ལ་བཀྲ་ཤིས་དུས་ཆེན་གྱི་རྟགས་དང་རྟེན་འབྲེལ་མཚོན་པར་བྱེད་པའི་ཐུན་མོང་མ་ཡིན་པའི་སྒྱུ་རྩལ་གྱི་རྣམ་པ་ཞིག་ཡིན་ལ་དབུས་གཙང་ཁུལ་དུ་ཁྱབ་གདལ་ཆེ་བ།སྐྱེ་བོ་ཕོ་མོ་ཀུན་གྱིས་བསྔགས་པར་འོས་པའི་དམངས་ཁྲོད་ཀྱི་སྒྱུ་རྩལ་ཞིག་ཀྱང་ཡིན།དེ་བཞིན་དབུས་གཙང་སོགས་ཡུལ་གྲུ་ཁག་གི་བགྲེས་དཀར་གྱི་འབག་དང༌།ལག་གཡས་ཀྱི་རྒྱུག་པ།ལག་གཡོན་དུ་ཐོགས་པའི་ཕོར་པ་སོགས་ཆེ་ཆུང་དང་རིང་ཐུང་ཙམ་ལས་རྩ་བའི་དབྱེ་བ་གང་ཡང་མེད།འོན་ཀྱང་བགྲེས་དཀར་གྱི་བཤད་པའི་ཚིག་ལ་ཡུལ་ལུང་སོ་སོར་རྒྱས་བསྡུས་དང་བཤད་སྲོལ་མི་འདྲ་བ་མང་བས།འདིར་ལྷ་ས་ཁུལ་གྱི་བགྲེས་དཀར་གྲགས་ཅན་འབའ་ཞིག་གིས་བཤད་པའི་ཚིག་གཙོ་བོ་མདོར་ཙམ་བཀོད་པ་ཞིག་ཡིན།།